
סדר היום:שינויים בתקציב לשנת 2005

נכחו:
חברי הוועדה:

יעקב ליצמן - היו"ר

חיים אורון

נסים דהן

ניסן סלומינסקי

מוזמנים:
אבישי ברדוגו – משרד הפנים

מנהל הוועדה: טמיר כהן
קצרנית: יפה קרינצה

שינויים בתקציב לשנת 2005

היו"ר יעקב ליצמן:

 בוקר טוב, אני פותח את הישיבה. יש לנו העברות תקציביות, פניה מספר 476 של משרד התחבורה – אין נציג. פניות מספר 477, 478 – אין מי שיסביר. 

פניות מספר 482, 483 מחקר רמת הגולן, בבקשה.

אייל אפשטיין:


זאת העברה מתקציב משרד המדע לחטיבה להתיישבות לצורך תקצוב פרוייקט מדעי. 

היו"ר יעקב ליצמן:


מה יש שם?

אייל אפשטיין:

אני לא מכיר את מהותו של הפרוייקט, אבל זה יהיה מרכז מו"פ חקלאי.

היו"ר יעקב ליצמן:

למה כאן?

אייל אפשטיין:

החטיבה להתיישבות תעביר את הכספים למשרד המדע והטכנולוגיה.

היו"ר יעקב ליצמן:

 מי שר המדע?

אייל אפשטיין:

מתן וילנאי.

חיים אורון:

משרד המדע החליט לתת 1.3 מיליון כדי לבצע מו"פ חקלאי. 

נסים דהן:


המו"פ המחקרי הוא תפקידו של המדען הראשי.

חיים אורון:

 למה זאת החטיבה להתיישבות ולא משרד החקלאות?

אייל אפשטיין:

כי היא מתקצבת.

היו"ר יעקב ליצמן:

מי בעד פניות 482, 483?

הצבעה

בעד – 2

נגד – אין

אושר

היו"ר יעקב ליצמן:


תודה, אושר. אנחנו עוברים לפניה 487. 

אייל אפשטיין:

לפניה הזאת יש שני היבטים. אחד, למשרד המדע והטכנולוגיה יש חובות עבר לארגונים בינלאומיים, וממשלת ישראל יוצאת באור מאוד שלילי אם היא לא משלמת. משרד המדע החליט להוציא השנה כסף לכיסוי חובות עבר. אנחנו מכסים חלק גדול מחובות העבר של משרד המדע לארגונים בינלאומיים.

נסים דהן:



לכן הזכרתי את סר, כי גם להם יש חובות.

היו"ר יעקב ליצמן:

למה אתם מחליטים דווקא לשלם חובות לגורמי חוץ ולגורמי פנים לא?

אייל אפשטיין:

חבר-הכנסת דהן, אזכיר את ההיבט האחר שדיברתי עליו. יש לנו פרוייקט חלל משותף עם ממשלת צרפת, פרוייקט לווין ובפרוייקט הזה יש השתתפות של משרד המדע, וזה לא Sern  לגבי Sern אנחנו בדיון עכשיו עם משרד המדע. 

נסים דהן:


 לפי ההסכם שעשינו אתם הם מינו שם סגן נשיא ישראלי. הם קיימו את ההסכם שלהם ואנחנו – מדינת ישראל - לא קיימנו את חלקנו.

אייל אפשטיין:

הפניה התקציבית הבאה והאחרונה של משרד המדע היא לכיסוי החובות ל-Sern.
היו"ר יעקב ליצמן:
תודה. מי בעד פניה 487? 

הצבעה

בעד- פה אחד

נגד – אין

אושר

היו"ר יעקב ליצמן:

תודה, פניה 487 אושרה. אנחנו עוברים לפניה 488. אני יכול לומר לכם שלפי ההתרשמות שלי, אנחנו בירידה של 20% בפניות תקציביות לוועדה.

חיים אורון:

 נזמין לשבוע הבא את קובי הבר. יכולים להיות שני דברים, יכול להיות שעכשיו צוברים הרבה עודפים בתקציב, כולל הקיצוצים בהתנחלויות. בשנה הבאה יביאו אלינו העברות.

יעקב ברקאי:

זה בעייתי, בגלל שיש מגבלת גירעון.

היו"ר יעקב ליצמן:

 יש כספים מחויבים ואפשר להעביר אותם בשקט. חיים צודק.

חיים אורון:

 שקובי יבוא לפה ויסביר לנו מה קורה, כמה הוציאו עד עכשיו, מה מחויב.

היו"ר יעקב ליצמן:

אנחנו עוברים לפניה 488 של משרד הביטחון. 

יעקב ברקאי:

זה שינוי פנימי בתקציב פיקוד העורף. 

נסים דהן:


 גם כולל מרכיבי ביטחון. גם בעוטף עזה?

יעקב ברקאי:

זה לעוטף עזה.

היו"ר יעקב ליצמן:

 מי בעד פניה 488? 

הצבעה

בעד- פה אחד

נגד – אין

אושר

היו"ר יעקב ליצמן:


תודה, פניה 488 אושרה. אם נציג משרד התחבורה יבוא, נחזור לפניות שלו. הישיבה נעולה.

הישיבה ננעלה בשעה 9:25.

